title: Ernest Lavisse
text: Ernest Lavisse, ganet e Nouvion-en-Thiérache d'ar 17 a viz Kerzu 1842 ha marvet e Pariz d'an 18 a viz Eost 1922, a oa un istorour gall, krouer ar skol istorel pozitivist, kement hag ur skrivagner levrioù-skol. Bez e voe skrivagner levrioù-skol a reer anezho « levrioù-skol Lavisse ». Difenner daonet ar « romant broadel » e oa, evit servij an istor hag an deskadurezh-skol, harp en deus roet da strewiñ skeudennoù hag ur vitologiezh c'hall a zo chomet stanket don e pennoù remziadoù a skolidi. Ur frazenn hollvrudet a zo chomet eus e holl oberennoù, tennet eo eus ul levrig-skol:
  
  « Tu dois aimer la France, parce que la Nature l'a faite belle, et parce que l'Histoire l'a faite grande. »
  
  Lakaet eo da benn speredel ar skolaerien a voe lesanvet "hussards noirs ar Republik" e-pad un hanter kantved. Beziet e voe e Nouvion-en-Thiérache.
  
  Istorourien Bro-C'hall
  Ganedigezhioù 1842
  Marvioù 1922